
CONSILIUL LOCAL AL MUNICIPIULUI


       S I G H I Ş O A R A 

H O T Ă R Â R E A   NR. 56





                     din 31 martie 2011

privind modificarea contractului de asociere în participaţiune nr. 7308/01.04.2009

Consiliul Local al Municipiului Sighişoara;

  
Având în vedere expunerea de motive a Primarului municipiului la propunerea  de modificarea contractului de asociere în participaţiune nr. 7308/01.04.2009; 

Având în vedere prevederile contractului de asociere în participaţiune nr. 7308/2009, încheiat cu Asociaţia « Cele Şapte Cetăţi », având ca obiect restaurarea, protejarea şi amenajarea ca spaţiu public expoziţional şi educaţional a imobilului Turnul Croitorilor (turn, teren aferent şi zid), imobil situat în Municipiul Sighisoara, str. Zidul Cetăţii, nr. 7, înscris în C.F. nr. 11702, sub nr. top. 97, nr. cad. 1900, în care, la art. 9 lit. a) se menţionează că termenul pentru realizarea investiţiilor necesare pentru restaurarea, protejarea şi amenajarea Turnul Croitorilor ca spaţiu public expoziţional şi cultural poate fi prelungit cu acordul proprietarului;


Având în vedere adresa nr. 4243/24.02.2011 a Asociaţiei « Cele Şapte Cetăţi » prin care se solicită prelungirea cu 24 de luni a termenului prevăzut la art. 9 lit.a din contractul de asociere în participaţiune nr. 7308/2009 motivat de complexitatea şi volumul mare de documente solicitate de Ministerul Culturii şi Patrimoniului Naţional pentru proiectul de restaurare a Turnului Croitorilor;
Având în vedere Raportul de specialitate comun al Direcţiei Administrarea Patrimoniului  şi Compartimentului Urbanism prin care se propune prelungirea termenelor prevăzute la art. 9 lit. a şi b din contractul de asociere în participaţiune nr. 7308/2009 încheiat cu Asociaţia « Cele Şaptre Cetăţi » cu 12 luni şi respectiv 6 luni;

        
Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996 republicată;

Având în vedere prevederile Legii nr. 422/2001 privind  protejarea monumentelor istorice, republicată, cu modificările şi completările ulterioare;

Având în vedere avizele favorabile ale majorităţii comisiilor de specialitate, cu excepţia comisiei pentru relaţii externe, care-şi va da avizul în urma discuţiilor; 

 În baza art. 36 (2) lit. „c”, (7) lit. ,,a’’ şi (9), art . 45 (3) şi art. 115 (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă modificarea contractului de asociere în participaţiune nr. 7308/2009, încheiat cu Asociaţia « Cele Şapte Cetăţi », având ca obiect restaurarea, protejarea şi amenajarea ca spaţiu public expoziţional şi educaţional a imobilului Turnul Croitorilor (turn, teren aferent şi zid), imobil situat în Municipiul Sighisoara, str. Zidul Cetăţii, nr. 7, înscris în C.F. nr. 11702, sub nr. top. 97, nr. cad. 1900, după cum urmează:

(1) prelungirea cu 12 (douăsprezece) luni, de la data emiterii prezentei, a termenului pentru realizarea investiţiilor necesare pentru restaurarea, protejarea şi amenajarea Turnului Croitorilor ca spaţiu public expoziţional şi educaţional, prevăzut la art. 9 lit. a din contract. 

(2) prelungirea cu 6 (şase) luni, de la data emiterii prezentei, a termenului pentru obţinerea tuturor acordurilor, avizelor şi autorizaţiilor legale legate de restaurarea, protejarea şi amenajarea Turnului Croitorilor ca spaţiu public expoziţional si educational, prevăzut la art. 9 lit. b din contract. 

Modificarea contractului de asociere în participaţiune nr. 7308/01.04.2009 se va face prin act adiţional.

Art.2. Se mandatează Primarul municipiului cu încheierea şi semnarea actului adiţional.
Art.3. Primarul municipiului, Direcţia Administrarea Patrimoniului şi Asociaţia « Cele Şapte Cetăţi » se încredinţează cu ducerea la îndeplinire a prezentei.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu 15  voturi pentru şi trei abţineri)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

9 ex.HG/FM

